Az ügyféli *Azonosításra Visszavezetett Dokumentum Hitelesítés* (a továbbiakban: AVDH) szolgáltatás weboldalon az elektronikus aláírással nem rendelkező állampolgárok is feltölthetnek és hitelesíthetnek dokumentumokat, ezáltal teljeskörűen részt tudnak venni az elektronikus ügyintézésben.

A dokumentumok feltöltéséhez és hitelesítéséhez az alábbi útvonalat javasoljuk.

A böngészőbe írja be a <https://niszavdh.gov.hu/index> weblapcímet. A fenti weblapcím beírása után az alábbi felület jelenik meg. A BEJELENTKEZÉS gombra kattintva jelentkezhet be az AVDH szolgáltatásba Ügyfélkapun keresztül.



A bejelentkezést követően az alábbi felület jelenik meg.



A tallózást kérő mezőbe, saját gépéről felcsatolhatja a kívánt dokumentumot.

Az „*Elfogadom az ÁSZF-et*” melletti négyzetre rákattintva, meghagyva a HITELES PDF rádiógomb jelölést, a FELTÖLTÉS gomb megnyomásával megvalósul az elektronikus aláírás.



**Hitelesítés menete**

1. A hitelesítés típusának kiválasztása előtt célszerű tájékozódni arról, hogy a szervezet, akinek a hitelesített dokumentumot benyújtja, melyik hitelesítési típust fogadja be. A Hiteles PDF típusú eljárással csak 20 megabyte méretkorlát alatti pdf típusú fájlokat lehet hitelesíteni. Az ennél nagyobb fájlméretű PDF dokumentumokat és minden más fájltípusú dokumentumot ASiC eljárással kell hitelesíteni, ahol a méretkorlát 200 megabyte.
2. Sikeres azonosítás után az AVDH-rendszer hitelesíti a dokumentumot.
3. Ezt követően le is töltheti a dokumentum a LETÖLTÉS gombra kattintva. A dokumentum megtalálható lesz az Ön „Letöltések” mappájában, de elmentheti más mappába is, ahol tárolni kívánja.
4. Az elkészült dokumentum elérésének URL-jét e-mailben is elküldheti saját e-mail címére. Figyelem! Az e-mailre küldött linkről a hitelesített dokumentum letöltése csak 24 órán keresztül lehetséges, ezt követően a fájl törlődik az AVDH rendszeréből.
5. Kérjük, amennyiben valamely hivatal vagy szervezet részére szeretné továbbítani a dokumentumot, töltse le a hitelesített fájlt és saját e-mail fiókjából küldje el az állományt.

